Ramaphosa spreek weer die land toePres. Cyril Ramaphosa (Foto: Elmond Jiyane, GCIS) President Cyril Ramaphosa sal Sondagaand om 20:00 weer die land toespreek oor verwikkelings in die land se reaksie op die Covid-19-pandemie. Die president se toespraak volg ná vergaderings met die nasionale koronavirusbevelsraad, die president se koördinerende raad en die kabinet. Die president sal na verwagting verwikkelings oor die nuwe variant, Omikron, bespreek asook reisbeperkings wat intussen deur ander lande teen suidelike Afrika ingestel is. Die Restaurantvereniging van Suid-Afrika (Rasa) het vroeër aangedui dat hulle dringend met die president wou vergader teen enige verdere inperkings vir die bedryf. Die toespraak sal regstreeks uitgesaai word en ook op hierdie berig op Maroela Media beskikbaar wees.